**Stredná zdravotnícka škola, Vrbická 632, 031 01 Liptovský Mikuláš**

**Kritériá prijímacieho konania**

**pre 4-ročné denné štúdium** **v školskom roku 2024/2025**

**Študijný odbor: PRAKTICKÁ SESTRA**

**Kód: 5361 M**

**Stupeň vzdelania: úplné stredné odborné vzdelanie  ISCED  354**

**EDUID školy: 100007806**

Riaditeľka Strednej  zdravotníckej školy v Liptovskom Mikuláši v súlade s § 68 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov  v znení neskorších predpisov a Vyhlášky 287/2022 Z. z. o sústave odborov vzdelávania pre stredné školy a o vecnej pôsobnosti k odborom vzdelávania, na základe prerokovania na zasadnutí  pedagogickej  rady dňa 12.6.2023 a súhlasného stanoviska Rady školy zo dňa 14.6.2023 stanovuje pre školský rok 2024/2025 tieto kritériá prijímacej skúšky:

**I.**

**Prijímacie konanie**

1. Do 1. ročníka 4-ročného maturitného štúdia **praktická sestra**môže byť prijatých **48 žiakov.**
2. Termín podania prihlášok: do **20.03.2024**
	1. termín – **02.05.2024 (vzhľadom na počet uchádzačov aj 03.05.2024)**
	2. termín –**06.05.2024 (vzhľadom na počet uchádzačov aj 07.05.2024)**
3. Riaditeľka školy pozve uchádzačov o štúdium písomne. V pozvánke budú uvedené  informácie o organizácii prijímacej skúšky a pomôckach, ktoré si uchádzač má priniesť.

**II.**

**Podmienky pre prijatie na štúdium**

Do prvého ročníka vzdelávacieho programu môže byť prijatý uchádzač, ktorý spĺňa tieto podmienky:

1. Má ukončené nižšie stredné vzdelanie a ukončil ZŠ.
2. Podanie prihlášky na SZŠ v stanovenom termíne - do **20.03.2024**
3. Potvrdenie o zdravotnej spôsobilosti žiaka študovať študijný odbor praktická sestra na školský rok 2024/2025  - viď link<https://www.minedu.sk/zoznam-ucebnych-odborov-a-studijnych-odborov-v-ktorych-sa-vyzaduje-zdravotna-sposobilost/>
4. Zdravotné požiadavky na žiaka:

Do študijného odboru praktická sestra môže byť prijatý aj uchádzač so špeciálnymi výchovno-vzdelávacími potrebami (ŠVVP). Okrem posúdenia kritérií zdravotnej spôsobilosti pre uchádzača o zdravotnícke študijné odbory podľa osobitného predpisu (Vyhláška Ministerstva zdravotníctva SR č. 364/2009 Z. z., ktorou sa ustanovujú kritériá zdravotnej spôsobilosti pre uchádzačov o zdravotnícke študijné odbory) je od uchádzača so ŠVVP požadovaný odborný posudok poradenského zariadenia o spôsobilosti na štúdium na SZŠ v danom odbore. Zdravotnú spôsobilosť posudzuje lekár so špecializáciou v príslušnom špecializačnom odbore. **Žiaci so špeciálnymi výchovno–vzdelávacími potrebami** **musia predložiť správu z diagnostického vyšetrenia vykonanú zariadením poradenstva a prevencie nie staršiu ako dva roky**. Špecifické poruchy učenia  je potrebné **konzultovať s vedením SZŠ ešte pred podaním prihlášky** na SZŠ.

1. Ak poradenské zariadenie odporučí uchádzača na štúdium na SZŠ a uchádzač splní ostatné podmienky prijatia na štúdium, SZŠ uchádzača prijme, ak sa umiestnil v poradí 1. – 48.mieste.
2. Úspešné absolvovanie prijímacej skúšky (písomný test z BIO a SJL).
3. Uchádzači o študijný odbor praktická sestra budú prijatí na základe  stanovených kritérií prijímacej skúšky.
4. Pri **nenaplnení** počtu miest pre žiakov, ktorých možno prijať do prvého ročníka, riaditeľka školy po prerokovaní v pedagogickej rade školy rozhodne o tom, či sa na škole vykonajú prijímacie skúšky v ďalšom termíne na nenaplnený počet miest pre žiakov, ktorých možno prijať do tried prvého ročníka.

 **III.**

**Prijímacia skúška**

1. Prijímacia skúška pozostáva z písomnej skúšky:
	1. test zo slovenského jazyka a literatúry (SJL) – 45 minút
	2. test z biológie (BIO) – 30 minút

  Za každý z uvedených testov môže žiak získať **maximálne 30 bodov**, t. j. spolu **60 bodov.**

    Žiak bude z daného testu úspešný, ak získa **minimálne 15 bodov**.

1. **Uchádzač, ktorý nebol úspešný v oboch testoch, skúške  nevyhovel**.
2. Žiaci so ŠVVP budú mať upravené podmienky na základe konzultácie s vedením školy pred podaním prihlášky a podľa odporúčaní poradenského centra.
3. **Uchádzačovi, ktorý bol úspešný v oboch testoch sa k získaným bodom pripočítajú ďalšie body nasledovne:**
4. **celoslovenské testovanie žiakov 9. roč. ZŠ zo SJL**

|  |  |
| --- | --- |
| **Výsledky testovania**  | **Počet bodov** |
| 91% − 100%   | 35 |
| 81% − 90%     | 30 |
| 71% − 80%     | 25 |
| 61% − 70%     | 20 |
| 51% − 60% | 15 |
| 41% − 50%     | 10 |
| 30% − 40%       | 5 |

 Maximálny počet **bodov 35**

1. **známky z biológie** na koncoročnom vysvedčení 7. a 8. ročníka a v prvom polroku  9. ročníka nasledovne:

|  |  |
| --- | --- |
| **Hodnotenie biológie** | **Počet bodov** |
| Výborný | 10 |
| Chválitebný | 6 |
| Dobrý | 4 |
| Dostatočný | 0 |
| Nedostatočný | 0 |

  Maximálny počet **bodov 30**

1. **priemerný prospech** z predmetov – slovenský jazyk a literatúra, anglický jazyk, dejepis, matematika, fyzika, chémia dosiahnutýna koncoročnom vysvedčení  7. a 8. ročníka a v prvom polroku  9. ročníka nasledovne:

|  |  |
| --- | --- |
| **Priemerný prospech do** | **Počet bodov** |
| 1,00 − 1,50 | 25 |
| 1,51 − 2,00 | 20 |
| 2,01 − 2,50 | 10 |
| 2,51 − 2,75 | 3 |
| 2,76 a viac | 0 |

 Maximálny počet **bodov 25**

1. Ak bol žiak z niektorých hore uvedených predmetov hodnotený slovne alebo mal uvedené „absolvoval“, do priemeru sa mu započíta známka z posledného koncoročného vysvedčenia, na ktorom bol klasifikovaný známkou.
2. Uchádzač získava body aj za **dokladovanú účasť na olympiádach z biológie, literárnych**

**súťažiach a súťažiach prvej pomoci (zdravotník)** v 8. a 9. ročníku  a to nasledovne:

|  |  |
| --- | --- |
| Riešiteľ okresného kola 1. - 3. miesto | 4 body za všetky dokladované súťaže spolu |
| Riešiteľ vyšších kôl  1. - 3. miesto | 6 bodov za všetky dokladované súťaže spolu |
| Prvá pomoc (zdravotník): účastník okresného kola 1. - 3. miesto | 4 body za všetky dokladované súťaže spolu |
| Prvá pomoc (zdravotník): účastník vyšších kôl  1. - 3. miesto | 5 bodov za všetky dokladované súťaže spolu |
| Krúžok prvej pomoci (zdravotnícky) | 1 bod |

                                                                                                       Maximálny počet **bodov 20**

 8. Uchádzač môže v prijímacom konaní získať  maximálne  **170 bodov.**

**IV.**

**Prijímanie uchádzačov**

1. Prijatí budú tí uchádzači, ktorí sa umiestnili v celkovom poradí na **1. – 48. mieste**.
2. Po ukončení prijímacích skúšok konaných v oboch termínoch a následnom vyhodnotení, **riaditeľka školy zverejní zoznam uchádzačov podľa výsledkov prijímacieho konania na výveske školy a webovom sídle školy 17.05.2024** ( § 68 ods. 1).
3. Neprijatým žiakom vydá riaditeľka školy rozhodnutie o neprijatí najneskôr **do 17.05.2024** ( § 68 ods. 2).
4. Ak riaditeľka školy rozhodne o prijatí uchádzača, informácia o jeho prijatí v zozname sa považuje za rozhodnutie o prijatí a deň 17.05.2024 sa považuje za deň doručenia rozhodnutia o prijatí.
5. Pri rovnosti bodov na posledných miestach v celkovom poradí o prijatí rozhodne:
6. **vyšší** počet bodov z písomnej skúšky z BIO**,**
7. lepšia známka z biológie na konci 8. ročníka,
8. lepšia známka zo slovenského jazyka a literatúry v prvom polroku 9. ročníka,
9. viac percent v celoslovenskom testovaní žiakov 9. ročníkov zo SJL.
10. Zákonný zástupca uchádzača, ktorý bol prijatý na štúdium, **písomne potvrdí** nastúpenie na vzdelávanie **najneskôr do 22.05.2024** ( § 68 ods. 3).
11. Po doručení písomného potvrdenia riaditeľka školy vyhotoví rozhodnutie o prijatí samostatne a odošle ho uchádzačovi do piatich pracovných dní od doručenia písomného potvrdenia.

8. Pri **nenaplnení** počtu miest pre žiakov, ktorých možno prijať do prvého ročníka, riaditeľka školy po prerokovaní v pedagogickej rade školy rozhodne o tom, či sa na škole vykonajú prijímacie skúšky v ďalšom termíne na nenaplnený počet miest pre žiakov, ktorých možno prijať do tried prvého ročníka. Toto rozhodnutie zverejní najneskôr **do 04.06.2024**. **Prijímacia skúška sa bude konať 18.06. 2024.**

9. Riaditeľka vydá týmto žiakom rozhodnutie o prijatí/neprijatí **do 21.06.2024.**

10. Uchádzač/zákonný zástupca najneskôr **do 26.06.2024 písomne potvrdí** Strednej zdravotníckej škole v Liptovskom Mikuláši **prijatie na vzdelávanie.**

11. Výsledky prijímacej skúšky do prvého ročníka SZŠ platia len pre školský rok 2024/2025.

**V.**

 **Záverečné ustanovenia**

Zoznam uchádzačov zverejní riaditeľka školy na výveske školy a na webovej stránke školy <https://szslm.sk/vysledky-prijimacieho-konania-denne-studium/> podľa výsledkov prijímacieho konania dňa **17.05.2024.**

Neprijatým žiakom vydá riaditeľka školy rozhodnutie o neprijatí **najneskôr do 17.05.2024** ( § 68 ods. 2).

Uchádzač, ktorý bol prijatý na štúdium, doručí písomné potvrdenie o nastúpení žiaka na štúdium SZŠ v Liptovskom Mikuláši do **22.05.2024**. Po doručení tlačiva o nastúpení, **ďalšie rozhodnutia** o prijatí zo škôl uvedených na prihláške **sa stávajú neplatnými.** Po doručení písomného potvrdenia riaditeľka školy vyhotoví rozhodnutie o prijatí samostatne a odošle ho uchádzačovi do piatich pracovných dní od doručenia písomného potvrdenia( § 68 ods. 3).

Doručenie písomného potvrdenia môže byť realizované cez informačný systém, osobne, poštou na adresu školy. Rozhodujúci je dátum doručenia Strednej zdravotníckej škole v Liptovskom Mikuláši.

Uchádzač, ktorý nastúpi na štúdium, na začiatku šk. roka 2024/2025 predloží triednemu učiteľovi vysvedčenie o úspešnom ukončení 9. ročníka.

Uchádzač, ktorý nebol prijatý na štúdium, môže prostredníctvom zákonného zástupcu podľa § 68 ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov podať odvolanie riaditeľovi strednej školy, ktorý rozhodnutie vydal, v lehote do 5 dní od jeho doručenia.

Uchádzačovi, ktorý sa zo závažných dôvodov nemôže zúčastniť na prijímacej skúške v riadnych termínoch, určí riaditeľ strednej školy náhradný termín **najneskôr** v poslednom týždni augusta. Dôvod neúčasti na prijímacej skúške oznámi uchádzač alebo zákonný zástupca maloletého uchádzača riaditeľovi strednej školy najneskôr v deň konania prijímacej skúšky. Riaditeľ strednej školy v takom prípade rezervuje miesto v počte žiakov, ktorých prijíma do prvého ročníka.

V Liptovskom Mikuláši, 9.02.2024                                        Ing. Silvia Blcháčová

                                                                                              riaditeľka školy